Boek: ‘Eerste bloed’ – Fanie ViljoenFanie Viljoen “Almal het geheime,” waarsku Joshua se nuwe vriend Gio. Joshua besef net nie hoe naby daardie geheime aan hom lê nie. En wanneer hy dit uitvind, gaan sy hele wêreld op sy kop gekeer word. Die weerwolwe wag vir hom… Alle kinders is bang vir iets. As hulle sê hulle is nie, lieg hulle. Joshua Reinders maak ’n groot fout. As hy net nie so bang was nie, het sy pa nooit daardie aand ’n kind geskiet nie. Dis hoekom hulle na Droomhoek moes vlug. Maar ook in Droomhoek teister die vrees hom. Skaduwees is nie net skaduwees nie. Geluide is nie net geluide nie. En mense is nie almal mense nie. Oor die skrywer Trefferboeke soos Slym, Klou, Betower, Bravo, Lulu, Aksieheld Austin en die Nova-wetenskapfiksiereeks het van Viljoen ŉ huishoudelike naam gemaak. Viljoen het in Welkom grootgeword. Hy het op skool reeds in kuns belang gestel, en afgesien van sy bekroonde skryfwerk vir kinders en jongmense, is hy ook ŉ illustreerder en visuele kunstenaar. Van sy skilderye het ŉ tuiste in Amerika, Australië, Kanada en Brittanje gevind. Sy boeke Betower en Afkop was naaswenners in twee van Lapa Uitgewers se jeugromankompetisies, en hy het al ŉ rits ATKV-Woordveertjies verower. Fanie Viljoen woon tans in Bloemfontein en skryf voltyds. Kyk hier na die lokprent van “Eerste bloed”, die eerste verhaal in Fanie Viljoen se jeugreeks Wêreld van wolwe: Ouderdom: 13 jaar en ouer Prys: R190,00* *Prys onderworpe aan verandering Koop die boek en e-boek by Lapa Uitgewers